钦定古今图书集成/明伦汇编/官常典/第622卷 > 《拜三川守》〈有序〉前人
## 钦定古今图书集成/明伦汇编/官常典/第622卷 > 《拜三川守》〈有序〉前人

开成元年三月二十五日，蒙恩除河南尹。四月六日，诏下。洛阳是月自春不雨，己逾六旬。此日谢恩，未诣公府，驰祷龙祠。止九日大降膏泽，连霔浃日，时苗顿茂。又里巷比多恶少，皆免帽散衣，聚为群斗。或差肩追绕，击大球里言谓之“打棍。” 谙论士庶苦之，车马逢者不敢前，都城为患日久。诏下之日，此辈皆失所在，却归负贩之业，闾里间无复前患。

恭承宠诏临伊洛，静守朝章化比闾。风变市儿惊偃
草，雨晴郊薮谬随车。改弦琴瑟移胶柱，止息笙篁辨
鲁鱼。唯有从容期一德，《使齐文》教奉皇居。